Document ID: 31994R1794

KOMISSION ASETUS (EY) N:o 1794/94,
annettu 20 päivänä heinäkuuta 1994,
sianliha-alan poikkeuksellisista markkinatukitoimenpiteistä Alankomaissa annetun asetuksen (EY) N:o 1393/94 muuttamisesta toisen kerran
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75(1), sellaisena kuin se on viimeksi muutettuna asetuksella (ETY) N:o 1249/89(2), ja erityisesti sen 20 artiklan,
sekä katsoo, että
tietyillä Belgian Alankomaiden kanssa yhteisellä rajavyöhykkeellä sijaitsevilla alueilla ilmenneen klassisen sikaruton vuoksi on komission asetuksella (EY) N:o 1393/94(3), sellaisena kuin se on muutettuna asetuksella (EY) N:o 1482/94(4), toteutettu Alankomaissa sijaitsevien valvontavyöhykkeiden osalta sianliha-alan poikkeuksellisia markkinatukitoimenpiteitä,
sikojen ostohintaa on tarpeen mukauttaa markkinoiden nykytilanteeseen ottaen huomioon markkinahintojen laskun, ja
uusien Belgiassa ilmenneiden klassiseen sikaruttoon liittyvien tapausten seurauksena hollantilaiset viranomaiset ovat kesäkuun 1994 lopussa laajentaneet kauppaa ja eläintauteja koskevia rajoituksia koskemaan uutta vyöhykettä; 12 päivästä heinäkuuta 1994 alkaen kyseiseltä vyöhykkeeltä tulevat eläimet olisi sisällytettävä asetuksella (EY) N:o 1393/94 säädettyyn järjestelmään, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 1393/94 seuraavasti:
1) Muutetaan 4 artikla seuraavasti:
a) korvataan 1 kohdassa määrä "105 ecua" määrällä "95 ecua" ja määrä "89 ecua" määrällä "81 ecua";
b) korvataan 2 kohdassa määrä "36 ecua" määrällä "31 ecua" ja määrä "31 ecua" määrällä "26 ecua".
2) Korvataan liite tämän asetuksen liitteellä.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 21 päivästä heinäkuuta 1994. Kuitenkin 1 artiklan 2 kohdassa säädettyjä säännöksiä sovelletaan 12 päivästä heinäkuuta 1994.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä heinäkuuta 1994.

Labels: 2
17
3
6
18